CELEX: 62019TA0384
Language: el
Date: 2021-09-29 00:00:00
Title: Υπόθεση T-384/19: Απόφαση του Γενικού Δικαστηρίου της 29ης Σεπτεμβρίου 2021 — Κοινοβούλιο κατά Axa Assurances Luxembourg κ.λπ. (Ρήτρα διαιτησίας – Σύμβαση ασφάλισης «Κατά παντός κινδύνου εργοταξίου» – Επέκταση και ανακαίνιση του κτηρίου Konrad Adenauer στο Λουξεμβούργο – Ζημίες προκληθείσες από τα όμβρια ύδατα – Αίτηση καλύψεως δαπανών και καταβολής αποζημιώσεως – Πεδίο εφαρμογής της ασφαλιστικής συμβάσεως – Ρήτρα εξαιρέσεως – Παρεπόμενες διαδικαστικές υποχρεώσεις – Εν μέρει ερήμην διαδικασία)

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/43
            
         
      Απόφαση του Γενικού Δικαστηρίου της 29ης Σεπτεμβρίου 2021 — Κοινοβούλιο κατά Axa Assurances Luxembourg κ.λπ.
      (Υπόθεση T-384/19) (1)
      
      (Ρήτρα διαιτησίας - Σύμβαση ασφάλισης «Κατά παντός κινδύνου εργοταξίου» - Επέκταση και ανακαίνιση του κτηρίου Konrad Adenauer στο Λουξεμβούργο - Ζημίες προκληθείσες από τα όμβρια ύδατα - Αίτηση καλύψεως δαπανών και καταβολής αποζημιώσεως - Πεδίο εφαρμογής της ασφαλιστικής συμβάσεως - Ρήτρα εξαιρέσεως - Παρεπόμενες διαδικαστικές υποχρεώσεις - Εν μέρει ερήμην διαδικασία)
      (2021/C 471/59)
      Γλώσσα διαδικασίας: η γαλλική
      
         Διάδικοι
      
      
         Ενάγον: Ευρωπαϊκό Κοινοβούλιο (εκπρόσωποι: E. Paladini και B. Schäfer, επικουρούμενοι από τους C. Point και P. Hédouin, δικηγόρους)
      
         Εναγόμενες: Axa Assurances Luxembourg SA (Λουξεμβούργο, Λουξεμβούργο), Bâloise Assurances Luxembourg SA (Λουξεμβούργο), La Luxembourgeoise SA (Λουξεμβούργο) (εκπρόσωποι: C. Collarini και S. Denu, δικηγόροι), Nationale-Nederlanden Schadeverzekering Maatschappij NV
      
         Αντικείμενο
      
      Αγωγή δυνάμει του άρθρου 272 ΣΛΕΕ με αίτημα να καταδικαστούν οι εναγόμενες σε κάλυψη των δαπανών που συνδέονται με τις ζημίες εξαιτίας υδάτων που προκλήθηκαν στο κτίριο Konrad Adenauer στο Λουξεμβούργο, συνεπεία των σφοδρών βροχοπτώσεων που σημειώθηκαν στη συγκεκριμένη τοποθεσία στις 27 και 30 Μαΐου 2016.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Η Nationale-Nederlanden Schaderverzekering Maatschappij NV καταδικάζεται σε καταβολή, υπέρ του Ευρωπαϊκού Κοινοβουλίου, του ποσού των 79 653,89 ευρώ μετά των συναφών νομίμων τόκων υπερημερίας, από τις 22 Δεκεμβρίου 2017, υπολογιζομένων με επιτόκιο ίσο προς το άθροισμα του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις πλέον πρόσφατες κύριες πράξεις αναχρηματοδότησής της συν 8 εκατοστιαίες μονάδες.
               
            
                  2)
               
               
                  Απορρίπτει την αγωγή κατά τα λοιπά.
               
            
                  3)
               
               
                  Η Nationale-Nederlanden Schaderverzekering Maatschappij φέρει τα έξοδα που συνδέονται με την ερήμην διαδικασία που την αφορά.
               
            
                  4)
               
               
                  Το Κοινοβούλιο φέρει τα δύο τρίτα των εξόδων στα οποία υποβλήθηκε η Axa Assurances Luxembourg SA, η Bâloise Assurances Luxembourg SA και η La Luxembourgeoise SA, πλέον των εξόδων στα οποία υποβλήθηκε το ίδιο.
               
            
         (1)  EE C 288 της 26.8.2019.